CELEX: 31981D0558
Language: el
Date: 1981-07-13 00:00:00
Title: 81/558/ΕΟΚ : Απόφαση τού Συμβουλίου τής 13ης Ιουλίου 1981 περί τροποποιήσεως τών ποσών πού τίθενται στή διάθεση τού Ευρωπαϊκού Ταμείου Αναπτύξεως ( 1979 ) όσον αφορά αφ ενός τά κράτη ΑΚΕ καί αφ ετέρου τίς υπερπόντιες χώρες καί εδάφη ( Άγιος Βικέντιος καί Γρεναδίνες, Δημοκρατία τού Βανουάτου )

Avis juridique important

|

31981D0558

81/558/ΕΟΚ : Απόφαση τού Συμβουλίου τής 13ης Ιουλίου 1981 περί τροποποιήσεως τών ποσών πού τίθενται στή διάθεση τού Ευρωπαϊκού Ταμείου Αναπτύξεως ( 1979 ) όσον αφορά αφ ενός τά κράτη ΑΚΕ καί αφ ετέρου τίς υπερπόντιες χώρες καί εδάφη ( Άγιος Βικέντιος καί Γρεναδίνες, Δημοκρατία τού Βανουάτου )  

Επίσημη Εφημερίδα αριθ. L 203 της 23/07/1981 σ. 0047

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 13ης Ιουλίου 1981  περί τροποποιήσεως των ποσών που τίθενται στη διάθεση του Ευρωπαϊκού Ταμείου Αναπτύξεως (1979) όσον αφορά αφ ενός τα κράτη ΑΚΕ και αφ ετέρου τις υπερπόντιες χώρες και εδάφη (Άγιος Βικέντιος και Γρεναδίνες, Δημοκρατία του Βανουάτου)  (81/558/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την εσωτερική συμφωνία του 1979 περί της χρηματοδοτήσεως και της διαχειρίσεως των ενισχύσεων της Κοινότητος (1), καλούμενη εφεξής «εσωτερική συμφωνία», και ιδίως το άρθρο 1 παράγραφος 4,  την πρόταση της Επιτροπής,  Εκτιμώντας:  ότι ο Άγιος Βικέντιος, συνδεδεμένος με την Κοινότητα σύμφωνα με την απόφαση 76/568/ΕΟΚ του Συμβουλίου της 29ης Ιουνίου 1976 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (2), κατέστη ανεξάρτητο κράτος στις 27 Οκτωβρίου 1979 υπό την ονομασία Άγιος Βικέντιος και Γρεναδίνες· ότι κατά το άρθρο 1 τρίτο εδάφιο του κανονισμού (ΕΟΚ) αριθ. 3225/80 του Συμβουλίου της 25 Νοεμβρίου 1980 περί της συνάψεως της δεύτερης συμβάσεως ΑΚΕ-ΕΟΚ, που υπογράφηκε στο Λομέ στις 31 Οκτωβρίου 1979 (3), ο Άγιος Βικέντιος και Γρεναδίνες θεωρείται ως κράτος το οποίο υπογράφει την δεύτερη σύμβαση ΑΚΕ-ΕΟΚ, καλούμενη εφεξής «σύμβαση»· ότι ο Άγιος Βικέντιος και Γρεναδίνες ακύρωσε την σύμβαση η οποία άρχισε να ισχύει την 1η Ιανουαρίου 1981·  ότι οι Νέες Εβρίδες, συνδεδεμένες με την Κοινότητα σύμφωνα με την απόφαση 76/568/ΕΟΚ, κατέστησαν ανεξάρτητες στις 30 Ιουλίου 1980 υπό την ονομασία Δημοκρατία του Βανουάτου· ότι το Συμβούλιο Υπουργών ΑΚΕ-ΕΟΚ, με την απόφασή του αριθ. 1/81, ενέκρινε την αίτηση προσχωρήσεως της Δημοκρατίας του Βανουάτου στη σύμβαση· ότι στις 18 Μαρτίου 1981 το κράτος αυτό κατέθεσε την πράξη προσχωρήσεως στη Γραμματεία του Συμβουλίου των Ευρωπαϊκών Κοινοτήτων. ότι η Δημοκρατία του Βανουάτου προσχώρησε επομένως στη σύμβαση, σύμφωνα με το άρθρο 185, στις 18 Μαρτίου 1981·  ότι συντρέχει ως εκ τούτου λόγος, σύμφωνα με το άρθρο 1 παράγραφος 4 της εσωτερικής συμφωνίας, να μειωθούν τα ποσά που προβλέπονται για τις υπερπόντιες χώρες και εδάφη στο άρθρο 1 παράγραφος 3 σημείο β της εν λόγω εσωτερικής συμφωνίας και να αυξηθούν αντίστοιχα τα ποσά που προβλέπονται για τα κράτη ΑΚΕ στο σημείο α της εν λόγω παραγράφου 3,  ΑΠΟΦΑΣΙΖΕΙ:  Άρθρο 1  Στο άρθρο 1 της εσωτερικής συμφωνίας, η παράγραφος 3 αντικαθίσταται από το ακόλουθο κείμενο:  «3. Το ποσό που αναφέρεται στην παράγραφο 2 κατανέμεται ως εξής:  α) 4 552 εκ. ECU προορίζονται για τα κράτη ΑΚΕ, από τα οποία:  - 2 938 εκ. ECU υπό μορφή επιδοτήσεων,  - 504 εκ. ECU υπό μορφή ειδικών δανείων,  - 280 εκ. ECU υπό μορφή επισφαλών κεφαλαίων,  - 550 εκ. ECU υπό μορφή μεταφορών, σύμφωνα με τον τίτλο ΙΙ κεφάλαιο 1 της συμβάσεως,  - 280 εκ. ECU υπό μορφή ειδικών χρηματοδοτικών διευκολύνσεων, σύμφωνα με τον τίτλο ΙΙΙ κεφάλαιο 1 της συμβάσεως·  β) 75 εκ ECU προορίζονται για τις υπερπόντιες χώρες και εδάφη, από τα οποία:  - 41 εκ ECU υπό μορφή επιδοτήσεων,  - 27 εκ. ECU υπό μορφή ειδικών δανείων,  - 7 εκ. ECU υπό μορφή επισφαλών κεφαλαίων,  - p.m. υπό μορφή ειδικών χρηματοδοτικών διευκολύνσεων, σύμφωνα με τις διατάξεις της αποφάσεως περί των ορυκτών προϊόντων·  γ) 9 εκ. ECU υπό μορφή μεταφορών κεφαλαίων υπέρ των χωρών και εδαφών, σύμφωνα με τις διατάξεις  της αποφάσεως περί του συστήματος σταθεροποιήσεως των εσόδων από εξαγωγές.»  Άρθρο 2  Η παρούσα απόφαση εφαρμόζεται από την 1η Μαΐου 1981.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. L 347 της 22. 12. 1980, σ. 210.  (2) ΕΕ αριθ. L 176 της 1. 12. 1976, σ. 8.  (3) ΕΕ αριθ. L 347 της 22. 12. 1980, σ. 1.